bismuthinitt
Store norske leksikon,Realfag,Geologi,Mineraler,Sulfid- og sulfatmineraler
Bismuthinitt er et relativt sjeldent mineral, med blygrå til tinnhvit farge og metallisk glans. Mineralet er isomorf med stibnitt (antimonglans). Det er den viktigste vismutmalm, med større forekomster i Bolivia.
Mineralet finnes flere steder i Norge, blant annet i Oslofeltets kontaktsoner (Kjenner i Lier, Viken, nå nedlagt gruvedrift), i malmforekomster i Vestfold og Telemark (Gjuv i Hjartdal, Bleka gullgruve i Svartdal), i granittpegmatitter (Evje og Iveland, Agder), i greisen (Thoreby i Varteig, Viken) og på kvartsganger (Sandøy i Hvaler, Viken). Egenskaper Egenskap Verdi     Sammensetning sulfid   Kjemisk formel Bi2S3    Hardhet 2–2½   Massetetthet 6,78 g/cm³    Krystallsystem ortorombisk Les mer i Store norske leksikon mineraler sulfider Eksterne lenker mindat.org: Bismuthinite